บาทเปิด29.75/77แกว่งกรอบแคบ
ธนาคารซีไอเอ็มบีไทย รายงาน เงินบาทเปิด 29.75/77 ไร้ปัจจัยใหม่ คาดแกว่งกรอบแคบ 29.70-29.80
1 มี.ค. 2556

ธนาคารซีไอเอ็มบีไทย รายงาน เงินบาทเปิด 29.75/77 ไร้ปัจจัยใหม่ คาดแกว่งกรอบแคบ 29.70-29.80
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 29.75/77 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 29.75/77 บาท/ดอลลาร์
ทิศทางเงินบาทวันนี้คาดว่าจะแกว่งตัวอยู่ในกรอบแคบๆ เนื่องจากปัจจัยที่ส่งผลต่อตลาดนั้นยังเป็นปัจจัยเดิมที่นักลงทุนติดตาม ทั้งเรื่องการเลือกตั้งในอิตาลีที่ยังมีความไม่แน่นอนในการจัดตั้งรัฐบาล รวมทั้งกรณีของสหรัฐฯ ที่วันนี้จะมีการประชุมรัฐสภาเพื่อพิจารณาเรื่องการปรับลดงบประมาณรายจ่ายของรัฐบาล
"วันนี้บาทคงยังนิ่งๆ แกว่งในกรอบแคบๆ เพราะยังไม่มีปัจจัยใหม่ๆ ยังเป็นเรื่องเลือกตั้งอิตาลี เรื่องปรับลดงบประมาณของสหรัฐฯ ส่วนปัจจัยในประเทศวันนี้ยังไม่มีอะไร"นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.70-29.80 บาท/ดอลลาร์